BSC-LT/ACAData huggingface dataset:
[ca] En aquest article estudiarem, a través de diverses obres catalanes, algunes variants de la iconografia de la Mare de Déu amb el Nen que escriu. Revisarem com aquest motiu, notablement polisèmic i de gran èxit en el corrent artístic denominat "gòtic internacional", es concreta en tres exemples: en l'única miniatura coneguda del Levador del plat de pobres vergonyants, un còdex desaparegut que va pertànyer a l'església de Santa Maria del Mar, de Barcelona; en la Mare de Déu amb el Nen, les virtuts cardinals i altres figures, que fou probablement la taula cimera del Retaule de sant Jordi de la Generalitat, pintat per Bernat Martorell; i en el compartiment principal del Retaule de la Mare de Déu i sant Vicenç Ferrer, de Pere Garcia de Benavarri. Els ingredients escatològics i d'altres tipus, fornits pels contextos on s'insereixen aquestes representacions, legitimen, com veurem, la interpretació d'aquests "nens" que escriuen, que llegeixen o que parlen com una opció de representació medieval de Crist Jutge. En aquest cas, però, sota una fórmula que renuncia als accents més majestuosos i cruents del Judici per adoptar una forma amable i fins i tot tendra, que afavoreix, a més, la comunicació amb el donant, individual o col·lectiu. Els exemples catalans estudiats, d'altra banda, permeten establir vincles compositius i significatius amb destacades obres europees i apropar-nos, així, a la circulació de motius i models entre els anys 1390 i 1460, aproximadament.

[en] In this article we will study, through various Catalan works, some variants of the iconographic motif of the Madonna of the Writing Christ Child. We will review how this motif, remarkably polysemic and which is so successful in the artistic style known as "Gothic International", is illustrated in three examples: a miniature from the Levador del plat de pobres vergonyants, a lost codex from the church of Santa Maria del Mar in Barcelona; on the panel with the Virgin with the Child, the cardinal virtues and other figures, probably the topmost central section of the Altarpiece of Saint George of the Generalitat, by Bernat Martorell; and in the main compartment of the Altarpiece of the Virgin and Sant Vicenç Ferrer by Pere Garcia de Benavarri. The eschatological ingredients and other aspects, provided by the contexts in which these representations are inserted, legitimize, as we shall see, the interpretation of these "children" who write, read or speak as an option for the medieval representation of Christ the Judge, in this case, however, employing a formula that renounces the most majestic and bloodiest accents of the Judgment to adopt a kind and even tender form, which also favors communication with the donor, individually or collectively. The Catalan examples studied here also allow us to establish significant compositional links with outstanding European works and thus to approach the circulation of motifs and models between approximately 1390 and 1460.
[ca] Aquest treball examina la post-aspiració en andalús i la compara amb la producció d'oclusives sordes en anglès com a L2. Parlants d'andalús (A) i de castellà estàndard (CE) van completar una tasca de producció i una entrevista en espanyol i en anglès. Els resultats mostren que ambdós grups produeixen més VOT (aspiració) en anglès que en espanyol, i que A produeix més aspiració que CE. Quant al context, ambdós grups mostren més aspiració després de /s/ en espanyol però després de vocal en anglès. L'estudi subratlla la importància d'analitzar trets dialectals de la L1 en l'estudi de l'adquisició d'una L2.

[en] The present study aims examines post-aspiration in Andalusian Spanish (AS) and compares it with the production of voiceless stops in English as an L2. AS and Castilian Spanish (CS) speakers completed a word insertion task and an interview in Spanish and English. Results showed that both groups produced longer VOT (aspiration) in English than in Spanish, and AS speakers showed significantly longer aspiration than CS speakers. Regarding the contexts, both groups produced voiceless stops with longer VOT values after /s/ in Spanish, but after vowels in English. The study highlights the importance of examining L1 dialectal traits in L2 speech learning.
[ca] El paper de la ciutat en el futur de la humanitat serà transcendent, i és que el creixement actual dels espais urbans tendeix, en general, a desbordar la ubicació original de les ciutats, agafant territoris cada cop mes extensos i discontinus. Per aquest motiu, és de vital importància l'estudi de la ciutat i del seu entorn, el qual és sinònim d'ecosistema urbà. En el següent estudi s'avalua l'ecosistema urbà de San José, capital de Costa Rica, fent èmfasis en les zones verdes presentes, en les relacions amb els ecosistemes naturals circumdants i como millorar la seva capacitat ecològica. Per aquest motiu, s'ha analitzat un procés de rearborització en el Parque Metropolitano La Sabana, principal nòdul de recàrrega de la trama urbana. Aquest esforç de naturació dotarà al parc d'una major naturalització, del qual s'espera un augment de la biodiversitat faunística. Per conèixer aquests canvis es crea un programa de monitoreig d'aus amb el seu respectiu protocol.

[en] The role that cities will play in the future is significant, for the actual growth of urban areas generally tends to outcome the original city borders and occupy new extense and discontinuous territories. The following study evaluates the urban ecosystem of San José, Costa Rica's capital city, focusing on the green zones that are present, the relationships with the surrounding natural ecosystems and the way to improve its ecological capacity. For that reason, a process of reforestation has been analyzed in the Metropolitan Park La Sabana, which is the main charge nodule of the urban network. This effort of naturing will provide the park with better naturalization and hence a growth on faunistic biodiversity. A bird monitoring program and its respective protocol has been created to understand these changes in biodiversity.
[ca] The Swat Project" és un projecte de Mountain Wilderness International (MWI) que té per objectiu impulsar la creació d'un parc nacional a les valls del riu Swat (Hindu Kush paquistanès); el projecte es recolza en Mountain Wilderness Pakistan i els governs locals. Mountain Wilderness Catalunya es va integrar al projecte la tardor de 2018. El projecte està assessorat, en la vessant arqueològica, per investigadors de la UAB.

[en] The Swat Project" is a Mountain Wilderness International (MWI) project that aims to promote the creation of a national park in the valleys of the Swat River (Pakistani Hindu Kush). The project is supported by Mountain Wilderness Pakistan and local governments. Mountain Wilderness Catalunya joined the project in autumn 2018. The project will include the archaeological advice of UAB researchers.
[ca] Es recopilen dades referents a treballs de restauració d'activitats extractives a cel obert, i es discuteix la utilització de diferents tipus d'indicadors per tal d'avaluar la qualitat dels treballs de restauració, així com el patró amb el qual comparar aquests indicadors. Es proposen valors límit per a gruix del sòl, pedregositat, fraccions texturals, contingut de carbonats i matèria orgànica. Es discuteix l'avaluació dels treballs de restauració de les mines de carbó del Pedraforca com a exemple de l'ús de diferents tipus d'indicadors. D'entre els indicadors utilitzats més freqüentment, les mesures referents a la pèrdua de sòl per erosió (volum de sòl perdut i àrea afectada), les propietats físiques (densitat aparent, capacitat d'infiltració) i algunes característiques biològiques (flux de CO2) son les que han resultat de més utilitat. Això és així gràcies al caràcter integrador d'aquests atributs del sòl a les zones restaurades i a la relativa facilitat de mesura. En canvi, la informació referent a la vegetació arbustiva i arbòria, malgrat l'ús habitual que se'n fa, té una utilitat més limitada com a indicadora de la qualitat final dels treballs, atès el relativament curt termini transcorregut fins l'acabament del període legal de garantia de les obres de restauració (màxim cinc anys). Es presenta un exemple de taula global de puntuació de la qualitat de la restauració d'activitats extractives.

[en] Data on quarry reclamation are compiled and several reclamation-quality indicators are discussed. The use of soil quality standards is also discussed. Limit values for soil depth, stoniness, textural fractions, carbonate and organic matter content are proposed. The evaluation of Pedraforca's open cast coalmines reclamation is used as example for discussing quality indicators use. Among the current indicators of restoration quality, soil losses by erosion (volume of soil lost and affected area), physical properties (bulk density, infiltration rate) and some biological characteristics (CO2 efflux) are some of the more useful. This is due to the integrating character of those attributes easy to be measured. However, information about shrubs and trees, in spite of their current use, are more limited as indicator of final quality taking into account the short time of warranty (five years maximum) of restoration works. A global score table for restoration quality of mining activities is also shown.
[ca] L'objectiu del present treball és analitzar l'aparició de les polítiques de RSC en els canals de comunicació online del sector hoteler a través de l'estudi de cas de Melià Hotels International. Es pretén esclarir el discurs de la RSC de la cadena hotelera, així com la coherència amb les accions que comuniquen a través de les xarxes socials.

[en] The aim of the study is to analyse a CSR presence in the online communication channels in the hotel industry through a case study on Melià Hotels lnternational. In particular, it aims to shed light on the CSR discourse used by a hotel chain as well as the actions that they communicate by the social media.
[ca] Aquest article presenta amb detall una de les fases del projecte TIPp (Traducció i interpretació en els processos penals), que es pregunta per la realitat de la pràctica de la interpretació judicial en els jutjats penals espanyols. La fase estudiada en aquesta contribució és el desenvolupament d'un sistema d'anotació de corpus oral creat ad hoc per poder descriure de manera rigorosa la pràctica de la interpretació judicial actual a Espanya a partir d'un corpus oral representatiu compilat a partir de processos penals que van tenir lloc als jutjats penals de Barcelona l'any 2015. El sistema d'anotació es divideix en dues grans categories anomenades "d'interacció" i "textuals" i en aquest article es detalla l'anotació textual, que inclou una sèrie d'indicadors, genèrics i específics, per poder descriure la fidelitat de la transmissió del missatge en el procés d'interpretació. Es presenten exemples concrets extrets del corpus oral i s'avancen alguns dels resultats que s'han obtingut sobre la pràctica de la interpretació judicial en tres combinacions lingüístiques: anglès-castellà, francès-castellà i romanès-castellà

[en] This article provides a detailed look at one of the phases of the TIPp (Traducción e Interpretación en los Procesos penales, Translation and Interpretation in Criminal Proceedings) research project, which examines the realities of court interpreting in Spain's criminal courts. The phase studied in this contribution is the development of an oral corpus annotation system, created on an ad hoc basis in order to provide an accurate description of the current practice of court interpreting in Spain. It is based on a representative oral corpus compiled using real criminal proceedings held in Barcelona's criminal courts in 2015. The annotation system is divided into two main categories: 'interaction' and 'textual', with this article examining textual annotation, which includes a series of indicators, both generic and specific, to be able to describe the accuracy of the conveying of a message during the interpreting process. It provides specific examples taken from the oral corpus and provides some initial results obtained from the practice of court interpreting in three language combinations: English-Spanish, French-Spanish and Romanian-Spanish
[ca] Donada la importància actual de l'ús de projectes escolars per l'ensenyament de Ciències, en aquest article es vol reflexionar sobre les implicacions que té el seu disseny per fomentar unes pràctiques que siguin científiques. A partir d'una revisió bibliogràfica es presenten i discuteixen 3 enfocaments actuals d'Aprenentatge Basat en Projectes (ABP) en l'educació científica a través dels diferents elements que caracteritzen aquesta metodologia.

[en] Considering the spreading use of school projects to Science teaching, this article wants to reflect upon the implications of project design so as to foster scientific practices. For that purpose, three current project-based learning approaches for Science teaching and learning are discussed regarding the available literature. Design examples regarding the main characterising elements of PBL are also presented.
[ca] L'adquisició d'obres d'art per part dels virreis espanyols i la seva cort es realitzava de maneres diferents (regals, compres mitjançant intermediaris...) i tenia finalitats diverses. L'article analitza les obres adquirides a Nàpols pel virrei comte de Peñaranda i l'inventari de l'enviament de part dels seus béns, que van sortir de la capital del regne el 9 de setembre de 1664. Després de cinc anys de govern, aquest virrei tornarà a Espanya amb nombroses obres d'escultura, orfebreria i pintura per al monestir carmelità que va fundar a Peñaranda de Bracamonte i alguns quadres per a la capella madrilenya de la Real Congregación del Santo Cristo de San Ginés. Després de fer l'examen d'algunes d'aquestes peces, sorgiran interessants relacions entre les comissions italianes i espanyoles d'aquest comte, home diplomàtic que va tenir un paper rellevant en la política exterior de la Corona en els darrers anys del regnat de Felip IV i al llarg de la regència de Mariana d'Àustria.

[en] The works of art acquisition by the Spanish viceroys and their court was carried out in different ways (presents, purchases by middlemen...) and it had several aims. This article analyses the works of art purchased in Naples by the viceroy count of Peñaranda and the inventory of some of them shipped to Spain on September 1664. After a five years long government this viceroy came back to Spain with a lot of sculptures, goldsmith's arts and paintings for the Carmelite convent he founded in Peñaranda de Bracamonte and some paintings for the chapel of the Real Congregación del Santo Cristo de San Ginés in Madrid. Some of these masterpieces show interesting relations between the Italian and Spanish patronage of this count, a diplomat who played a strong influence in the Spanish politic during the last years of Felipe IV's kingdom and the Mariana de Austria's regency.
[ca] Dins de la GGT s'ha assumit que el domini d'aplicació de la transformació EQUI no pot excedir els límits del cicle immediatament superior a la proposició el subjecte de la qual s'elideix. Aquesta restricció, igualment característica del principi interpretatiu Complement Subject Rule, impedeix explicar una de les dues interpretacions que accepten una serie d'oracions castellanes amb infinitiu, el subjecte del qual pot adoptar el valor d'un SN situat en una proposició no adjacent a la proposició en que apareix la forma no personal. En el si d'una teoria interpretativa, hom pot donar compte del citat fenomen mitjancant la introducció d'un principi que atorgui al subjecte de qualsevol proposició d'infinitiu dependent d'una matriu comandada per un SN una lectura correferent amb aquest SN. L'existencia d'elements superficials susceptibles de barrar I'esmentada interpretació constitueix, d'altra banda, una evidencia empírica important a favor de la teoria estandard ampliada, puix que palesa que el significat d'una oració no es dirimeix exclusivament en el nivell subjacent.

[en] Generative Grammar claims that EQUI operates on NPs if they are coreferential to some other NP in the immediately higher sentence. This restriction, that also applies to the Complement Subject Rule, makes it impossible to explain one of the two possible readings that accepts a set of Spanish infinitive sentences whose subject may be interpreted as identical to a NP placed in a sentence that doesn't dominate immediately the infinitive sentence. In the framework of an interpretive theory, it is possible to explain this phenomenon through a principle that assigns to the subject of any infinitive sentence embedded in a matrix sentence commanded by a NP a reading coreferent with this NP. Moreover, the fact that some superficial elements are able to block this meaning provides an important empirical support for the extended standard theory, since it shows that deep structure isn't the only relevant level in the semantic interpretation of a sentence.
[ca] L'estudi de la motivació com a variable individual en l'aprenentatge de llengües ha generat en les últimes dècades un cos de contribucions extens en relació amb l'èxit en el rendiment dels seus aprenents i amb els processos d'ensenyament i aprenentatge. No obstant això, les recerques en aquest sentit s'han desenvolupat principalment des de l'àmbit de la Lingüística Aplicada a l'aprenentatge i ensenyament de l'anglès. En el marc del projecte LETEGR2, el present estudi exploratori, de tall qualitatiu, persegueix analitzar els significats que aprenents de grec modern com a segona llengua (n=102) associen amb el grec i de quina manera les relacions d'aquests significats interactuen amb les motivacions cap a l'aprenentatge de la llengua. El processament i categorització de les respostes per validació interjutges i la seva anàlisi temàtica destaquen quatre aspectes principals associats amb la llengua com (a) instrument, (b) actitud, (c) vincle personal i (d) cultura. Els resultats preliminars posen de manifest actituds positiva i molt positiva cap a la llengua grega, així com rellevància del seu aprenentatge amb altres aspectes extralingüístics, com els vincles intergeneracionals i el paper del llegat històric i cultural d'aquesta llengua.

[en] The study of motivation as an individual variable in language learning has produced an extensive body of contributions in the recent decades in relation to the success in language learners' performance and to teaching and learning processes. However, the majority of studies have focused on the acquisition and teaching of English in different contexts. In the framework of the LETEGR2 project, the present exploratory and qualitative study seeks to analyze the meanings that learners of Modern Greek as a second language (n=102) associate with Greek and how the relationships of these meanings interact with motivations towards learning this language. The processing and categorization of the participants' responses by inter‑judge validation and their thematic analysis highlight four main aspects associated with language as (a) instrument, (b) attitude, (c) personal bond and (d) culture. The preliminary results reveal, firstly, positive and very positive attitudes towards the Greek language; secondly, the relationship between learning Greek and other extralinguistic aspects, such as intergenerational links and the role of the historical and cultural legacy of this language.
[ca] La partícula LE constitueix una de les partícules més utilitzades en xinès mandarí i una de les més estudiades en la literatura lingüística per bé que la seva descripció no suscita consens entre els investigadors que l'han analitzat. No resulta doncs casual que, en l'ensenyament-aprenentatge del xinés com a llengua estrangera, LE sigui també un dels esculls per als aprenents. Aquesta contribució es planteja analitzar aquesta partícula centrant-se en el procés de gramaticalització que ha sofert en diacronia, en particular en el procés de cliticització, pel qual LE, l'origen del qual es remunta a un lexema, dotat, per tant, d'autonomia formal i semàntica, ha esdevingut un mer apèndix, fortament dependent des del punt de vista sintagmàtic.

[en] The particle LE is one of the most used particles in Mandarin Chinese and one of the most studied in the linguistic literature, although its description does not generate consensus among the researchers. Hence, it is no coincidence that in the teaching-learning of Chinese as a foreign language, LE is also one of the biggest obstacles for learners. The present contribution aims to analyze the particle LE by focusing on the grammaticalization process that it has suffered in diachrony, particularly in the cliticization process, by which LE, whose origin goes back to a lexeme. Therefore, endowed with formal autonomy and semantics, has become a mere appendix, strongly dependent from the syntagmatic point of view.
[ca] En aquest treball es presenta el projecte relacionat amb la creació d'una plataforma d'anuncis de serveis mitjançant eines de desenvolupament populars. Concretament, es tracta del disseny d'una web que té com a objectiu principal l'intercanvi de serveis entre particulars. Aquest treball neix amb l'objectiu d'actuar com a plataforma de serveis per donar resposta a necessitats sorgides davant crisis sanitàries com la COVID-19. Així doncs, el projecte, amb nom Service Exchange Platform, aplica tecnologies com ara Node.js per a la creació del back-end, mitjançant el framework per defecte d'Express. També, n'aplica d'altres més innovadores com ara els framework Vue.js, ElasticSearch i Bootstrap pel front-end amb la finalitat d'aconseguir una experiència d'usuari satisfactòria. Així mateix, la base de dades escollida per guardar tota la informació a processar pel back-end és PostgreSQL. Per dur a terme el projecte, s'han definit uns requisits i posteriorment s'ha planificat un seguit de tasques a l'Eina de Planificació d'Asana. Mitjançant una metodologia en format cascada, s'ha procedit a la creació en primer lloc del front-end, posteriorment el back-end i la integració amb la BD i per últim la unió del front-end i back-end mitjançant Axios.

[en] This paper presents the whole project related to the creation of a service announcement platform using popular development tools. Specifically, it contains the design of a website whose main objective is the exchange of services between individuals. This work was born with the aim of acting as a service platform to respond to needs arising from health crises such as COVID-19. Thus, the project, named Service Exchange Platform, applies technologies such as Node.js for back-end creation, using the default framework of Express. Regarding the front-end, the project makes use of more innovative technologies such as Vue.js framework, ElasticSearch and Bootstrap, in order to achieve a satisfactory user experience. In addition, the chosen database that stores all the information to be processed by the back-end is PostgreSQL. To carry out the project, some requirements have been defined and subsequently a series of tasks have been planned in Asana Planning Tool. Using a cascade methodology, the front-end was created in first place, while later the back-end jointly the integration of DB. Finally, the front-end and back-end were merged through Axios.
[ca] Aquest projecte es basa en l'elaboració d'un pla de comunicació per l'empresa del sector vitivinícola Vila Viniteca. Es duu a terme una anàlisi de la situació actual de la companyia i es plantegen unes estratègies i uns nous objectius comunicatius per ser implementats. La finalitat és desenvolupar un pla que potenciï la vessant comunicativa de l'organització a través d'accions específiques.

[en] This project bases on the elaboration of a communication plan for the wine-making company Vila Viniteca. The purpose of this project is to analyse the current situation of the company and establish new strategies and communiction goals. A plan will be developed to improve the communication side of the organization through specific actions.